CELEX: 22004D0117
Language: et
Date: 2004-08-06 00:00:00
Title: EMP ühiskomitee otsus nr 117/2004, 6. august 2004, millega muudetakse Euroopa Majanduspiirkonna lepingu protokolli nr 31 koostöö kohta teatavates valdkondades väljaspool nelja vabadust

10.3.2005   
            
            
               ET
            
            
               Euroopa Liidu Teataja
            
            
               L 64/5
            
         
      EMP ÜHISKOMITEE OTSUS
   
   nr 117/2004,
   6. august 2004,
   millega muudetakse Euroopa Majanduspiirkonna lepingu protokolli nr 31 koostöö kohta teatavates valdkondades väljaspool nelja vabadust
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi “leping”, eriti selle artikleid 86 ja 98,
   ning arvestades järgmist:
   
               (1)
            
            
               Lepingu protokolli nr 31 on muudetud EMP Ühiskomitee 8. juuni 2004. aasta otsusega nr 90/2004. (1)
               
            
         
               (2)
            
            
               On asjakohane laiendada lepinguosaliste koostööd nii, et see hõlmaks ettevalmistavaid meetmeid kultuurikoostöö alal.
            
         
               (3)
            
            
               Seetõttu tuleks muuta lepingu protokolli nr 31, et kõnealune laiendatud koostöö saaks alata 1. jaanuarist 2004,
            
         ON VASTU VÕTNUD JÄRGMISE OTSUSE:
   Artikkel 1
   Lepingu protokolli nr 31 artiklit 13 muudetakse järgmiselt.
   
               1.
            
            
               Lõike 2 tekst asendatakse järgmisega:
               
                           “2.
                        
                        
                           EFTA riigid osalevad lõigetes 1, 4, 5 ja 6 osutatud meetmete rahastamises vastavalt lepingu artikli 82 lõike 1 punktile a.”
                        
                     
         
               2.
            
            
               Lõike 3 tekst asendatakse järgmisega:
               
                           “3.
                        
                        
                           EFTA riigid osalevad täiel määral ELi komiteedes ja muudes organites, mis abistavad komisjoni lõigetes 1, 4, 5 ja 6 osutatud tegevuste juhtimisel, väljatöötamisel ja rakendamisel.”
                        
                     
         
               3.
            
            
               Lõike 5 järele lisatakse järgmine lõige:
               
                           “6.
                        
                        
                           Alates 1. jaanuarist 2004 osalevad EFTA riigid ühenduse meetmetes, mis on seotud järgmise Euroopa Liidu 2004. aasta üldeelarvesse kantud eelarvereaga:
                           
                                       —
                                    
                                    
                                       
                                          Eelarverida 15.04.02.03:“Ettevalmistavad meetmed kultuurikoostööks”.”
                                    
                                 
                     
         Artikkel 2
   Käesolev otsus jõustub päeval, mis järgneb EMP Ühiskomitee viimasele teavitamisele vastavalt lepingu artikli 103 lõikele 1. (2)
   
   Artikkel 3
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 6. august 2004
      
         
            EMP Ühiskomitee nimel
         
         
            eesistuja
         
         Kjartan JÓHANNSSON
         
      
   
   
      (1)  ELT L 349, 25.11.2004, lk 52.
   
      (2)  Põhiseadusest tulenevaid nõudeid ei ole nimetatud.